41. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. Ε. 8256 της 21/25 Σεπτ. 1963 (ΦΕΚ Β' 423) Περί διαγραφής δις ή πολλαπλώς εγγεγραμμένων εκλογέων εις εκλογικούς καταλόγους και διορθώσεως στοιχείων της προσωπικής καταστάσεως αυτών. Έχοντες υπ' όψιν τας διατάξεις της παρ. 3 του άρθρ. 110 του Ν.Δ.4274/62 "περί τροποποιήσεως και συμπληρώσεως της εκλογικής νομοθεσίας", αποφασίζομεν: Καθορίζομεν ως ακολούθως τας λεπτομερείας διαγραφής των δις ή πολλαπλώς εγγεγραμμένων εκλογέων εκ των εκκαθαρισθέντων και οριστικοποιηθέντων εκλογικών καταλόγων, ως και της διορθώσεως των διαπιστουμένων σφαλμάτων ως προς τα εν τοις καταλόγοις τούτοις στοιχεία της προσωπικής καταστάσεως των εκλογέων τούτων. Τα κατά τόπους αρμόδια Νομαρχιακά Γραφεία θα προβαίνωσιν εις την σύνταξιν καταστάσεων είτε οίκοθεν κατόπιν διαπιστώσεως πολλαπλών εγγραφών και σφαλμάτων, είτε κατόπιν υποδείξεως του Υπουργείου είτε και κατόπιν αιτήσεων των ενδιαφερομένων εκλογέων, αίτινες θα περιλαμβάνωσιν: α) Τους δις ή πολλαπλώς εγγεγραμμένους εκλογείς εις τους εκλογικούς καταλόγους του αυτού δήμου ή κοινότητος. β) Τους δις ή πολλαπλώς εγγεγραμμένους εκλογείς εις τους εκλογικούς καταλόγους δύο ή περισσοτέρων διαφόρων δήμων ή κοινοτήτων του Κράτους και γ) Τα διαπιστούμενα σφάλματα ως προς τα εν τοις εκλογικοίς καταλόγοις στοιχεία της προσωπικής καταστάσεως των εκλογέων, ως ταύτα καθορίζονται εν τη παρ. 2 του άρθρ. 9 του αυτού ως άνω Ν.Δ. 4274/62. Αι καταστάσεις αι αφορώσαι τους δις ή πολλαπλώς εγγεγραμμένους εις τους εκλογικούς καταλόγους του αυτού δήμου ή της αυτής κοινότητος θα περιλαμβάνωσιν άπαντα τα στοιχεία της προσωπικής καταστάσεως των εκλογέων, ήτοι επώνυμον, όνομα, όνομα πατρός (όνομα συζύγου, επώνυμον και κύριον όνομα πατρός, προκειμένου περί εγγάμων γυναικών), έτος γεννήσεως, επάγγελμα, αριθμόν μητρώου ή δημοτολογίου και την διεύθυνσιν της κατοικίας των εκλογέων, οδόν και αριθμόν. Αι καταστάσεις των δις ή πολλαπλώς εγγεγραμμένων εκλογέων εις τους εκλογικούς καταλόγους δύο ή περισσοτέρων δήμων και κοινοτήτων του Κράτους, θα περιλαμβάνωσι τα αυτά ως άνω στοιχεία και επί πλέον αυτών, στήλην εις την οποίαν θα αναγράφωνται οι δήμοι και αι κοινότητες του Κράτους εις τους εκλογικούς καταλόγους των οποίων φέρονται ούτοι εγγεγραμμένοι και τέλος. Αι καταστάσεις των διαπιστουμένων εις τους εκλογικούς καταλόγους σφαλμάτων εις τα στοιχεία της προσωπικής καταστάσεως των εκλογέων, θα περιλαμβάνωσι τα χρήζοντα διορθώσεως ή συμπληρώσεως στοιχεία εγγραφής τούτων. Εκλογείς εγγεγραμμένοι δύο ή περισσοτέρας φοράς εις τον εκλογικόν κατάλογον του αυτού δήμου ή της αυτής κοινότητος θα διαγράφωνται εκ των πολλαπλών αυτών εγγραφών, δι' αποφάσεων των οικείων πρωτοδικείων και θα παραμένη ισχυρά η μία μόνον εγγραφή αυτών εις τους καταλόγους τούτων. Εκλογείς εγγεγραμμένοι εις απλούς εκλογικούς καταλόγους δύο ή περισσοτέρων δήμων και κοινοτήτων, θα διαγράφωνται από τους εκλογικούς καταλόγους τούτων δι' αποφάσεων των οικείων πρωτοδικείων, ήτοι των πρωτοδικείων εν τη περιφερεία των οποίων υπάγονται οι Δήμοι και αι Κοινότητες εκ των καταλόγων των οποίων αιτείται η διαγραφή και θα παραμένη ισχυρά η εγγραφή αυτών εις τον εκλογικόν κατάλογον του δήμου ή της κοινότητος της ενεστώσης διαμονής των. Εκλογείς εγγεγραμμένοι δύο ή περισσοτέρας φοράς εις απλούς εκλογικούς καταλόγους δήμων και κοινοτήτων και εις κατάλογον εκλογικών βιβλιαρίων, θα διαγράφωνται δι' αποφάσεων των οικείων ως άνω πρωτοδικείων, από τους απλούς εκλογικούς καταλόγους και θα παραμένη ισχυρά η εγγραφή αυτών εις τον κατάλογον εκλογικών βιβλιαρίων. Τα έγγραφα τα απευθυνόμενα προς τα κατά περίπτωσιν αρμόδια Πρωτοδικεία, περί διαγραφής των δις ή πολλαπλώς εγγεγραμμένων εκλογέων εκ των εκλογικών καταλόγων, θα αποστέλλωνται υπό των παρά ταις Νομαρχίαις Γραφείων εκλογικών καταλόγων μετ' έλεγχον και πλήρη εξακρίβωσιν ότι αι προτεινόμεναι διαγραφαί αφορούν ένα και τον αυτόν εκλογέα. Επίσης παρόμοια έγγραφα προς τα αρμόδια Πρωτοδικεία θα αποστέλλωνται και από της Διευθύνσεως Εκλογών του Υπουργείου είτε απ' ευθείας είτε μέσω των ως άνω νομαρχιακών γραφείων. Ωσαύτως, κατά τον αυτόν τρόπον θα αποστέλλωνται και τα, προς τα, κατά περίπτωσιν πρωτοδικεία, έγγραφα, περί διορθώσεως των εις τους εκλογικούς καταλόγους διαπιστουμένων σφαλμάτων ως προς τα στοιχεία της προσωπικής καταστάσεως των εκλογέων, μετ' έλεγχον και συμπλήρωσιν των τυχόν ελλειπόντων στοιχείων. (Μετά την σελ.176,26 (β) Σελ.176,27 221-007 Εκλογικοί Κατάλογοι  και βιβλιάρια 1.Ζ.β.41 Ο Πρόεδρος Πρωτοδικών άμα τη λήψει των κατά τα ως άνω εγγράφων, ορίζει το ταχύτερον, διά πράξεώς του την ημέραν και ώραν εκδικάσεως των υποθέσεων τούτων ενώπιον του Πρωτοδικείου. Η απόφασις του Πρωτοδικείου η διατάσσουσα την διαγραφήν των δις ή πολλαπλώς εγγεγραμμένων εκλογέων, ως και την διόρθωσιν ή προσθήκην στοιχείων της προσωπικής καταστάσεως αυτών, θα κοινοποιείται εις την Διεύθυνσιν Εκλογών του Υπουργείου, τα παρά ταις Νομαρχίαις Γραφεία εκλογικών καταλόγων και εις τους ενδιαφερομένους δήμους και κοινότητας, προς τον σκοπόν της διενεργείας των δι' αυτών επιτασσομένων μεταβολών. Η παρούσα δημοσιευθήτω εις την Εφημερίδα της Κυβερνήσεως. Σελ. 176,28 221-008 1.Ζ.β.41 Εκλογικοί Κατάλογοι  και βιβλιάρια 